Iso joki tulvii

Iso joki tulvii on suomalaisen laulajan Mikko Alatalon kahdeksas albumi ja toinen osa Lauluja Siirtomaa-Suomesta -trilogiassa (kolme vuotta ensimmäisestä). Se julkaistiin Hi-Hat-levymerkillä vuonna 1981.

Iso joki tulvii jatkaa "Siirtomaa-Suomi"-sarjaa. Itse nimen "Siirtomaa-Suomi" Alatalo sai Paavo Kähkölän ja Aku-Kimmo Ripatin kirjasta, jossa Pohjois-Suomea ja kehitysalueita verrattiin sorron suhteen siirtomaihin. Alatalon hahmottelema avauslaulu ”Suomenmaa” alkaa variaatiolla Ilmari Kiannon ”Nälkämaan laulusta”. Huilua kappaleessa soitti Kassu Halonen.

Tunnetuimpia Alatalo-Rinteen tuotoksia on vakavan asian ja humoristisen kupletin yhdistävä ”Leuhkat eväät”, joka sijoittui vuoden 1981 euroviisukarsinnoissa toiselle sijalle. Laulu kertoo siitä, kun pohjoisen miehet tulivat karvareuhkat päässään eduskuntaan vaatimaan Helsingin herroilta oikeutta voimalaitokselle menetetyistä maista. ”Kulta, etkö tulis hakemaan mua kotiin”-kappale kertoo laulun toisesta puolesta, kaupungissa asuvasta maalaissielusta, joka kuolee ja kuihtuu ellei pääse kotiin. Yksi Alatalon suosituimmista kappaleista on myös ”Suomalainen reissupoika”, romanttinen kuvaus suomalaisen reissumiehen, siirtotyöläisen, arjesta.

Kassu Halosen dramaattisten jousien ja Olli Haaviston lapsteel-kitaran värittämä massiivinen ”Kun iso joki tulvii” kertoo tulvasta, luonnonkatastrofista ja miten ihmiset käyttäytyvät tuossa tilanteessa. Se lähti Alatalon lauluntekijäkumppanin Harri Rinteen ideasta. Laulu oli ilmeisesti liian pitkä radioihin soitettavaksi, mutta silti se on edelleen tunnettu.

Kappaleet 
  (säv./san. Alatalo)
  (säv./san. Alatalo-Rinne)
  (säv./san. Alatalo)
  (säv./san. Alatalo-Rinne)
  (säv./san. Alatalo)
 (säv./san. Alatalo-Rinne)
  (säv./san. Alatalo)
  (säv./san. Alatalo)
  (säv. Alatalo-Rinne; san. Rinne)
  (säv./san. Alatalo-Rinne)

Lähteet 
 Iso joki tulvii -albumi Mikko Alatalon artistisivuilla

Mikko Alatalon albumit
Vuoden 1981 albumit